Държавен вестник, бр. 64, 2010 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  64
(2) Договорите по ал. 1 се сключват между 
електроенергийния системен оператор, от една 
страна, и:
1. производители, регистрирани за доставчици 
на балансираща енергия;
2. потребители, регистрирани за доставчици 
на балансираща енергия;
3. обществения доставчик.
Чл. 18. (1) Предмет на договорите по чл. 11, 
т. 8 е физическият и финансов сетълмент на 
небалансите за местата на измерване, които 
формират виртуалния електромер, определен за 
съответната балансираща група. 
(2) Договорите по ал. 1 се сключват между 
електроенергийния системен оператор, от една 
страна, и координаторите на балансиращи групи 
и потребителите по чл. 62, от друга.
Чл. 19. (1) Предмет на договорите по чл. 11, 
т. 9 са условията за участие в балансираща група, 
прехвърлянето на отговорността за балансиране 
и методика за разпределение на общия небаланс 
в балансиращата група между отделните членове 
на балансиращата група.
(2) Договорите по ал. 1 се сключват между 
координатор на балансираща група и член на 
балансираща група.
(3) Договорите по ал. 1 между крайните 
снабдители като координатори на специални 
балансиращи групи и потребителите, за които те 
служебно са поели отговорността за балансиране, 
се сключват при общи условия. 
(4) Договорите по ал. 1 се сключват между 
координатори на специални балансиращи групи 
и производителите на електрическа енергия от 
възобновяеми енергийни източници и по комби­
ниран начин, за които са поели отговорността 
за балансиране.
Чл. 20. (1) Предмет на договорите по чл. 11, 
т. 10 са продажбата на електрическа енергия и 
някои или всички от следните услуги: „достъп 
до мрежата“, „пренос на електрическа енергия“, 
„отговорност за балансиране“, „добавки за зе­
лена енергия и енергия от високоефективно 
комбинирано производство“. В договорите се 
уреждат отношенията във връзка с плащането 
на дължимите суми за мрежови услуги. 
(2) Договорите по ал. 1 могат да се сключват 
между:
1. обществения доставчик, от една страна, 
и потребители, присъединени към електропре­
носната мрежа, които не са регистрирани на 
пазара по свободно договорени цени и участват 
в негова балансираща група;
2. крайния снабдител, от една страна, и по­
требители, присъединени към електроразпреде­
лителната мрежа, които не са регистрирани на 
пазара по свободно договорени цени и участват 
в негова балансираща група;
3. доставчици от последна инстанция и по­
требители, които не са избрали друг доставчик 
на електрическа енергия;
4. търговец на електрическа енергия, от една 
страна, и потребител.
Чл. 21. (1) Предмет на договорите по чл. 11, 
т. 11 е гарантирането на задълженията във връзка 
със сетълмента на небалансите на координатор 
на балансираща група и доставчик на баланси­
раща енергия.
(2) Договорите по ал. 1 се сключват между 
електроенергийния системен оператор, от една 
страна, и:
1. координатори на балансиращи групи;
2. доставчици на балансираща енергия, от 
втора страна, и одобрена от електроенергийния 
системен оператор банка, от трета страна.
Чл. 22. Предмет на договора по чл. 11, т. 12 
са условията за участие в организиран пазар 
„ден напред“. Споразумението по чл. 11, т. 12 
се сключва между електроенергийния системен 
оператор или друг оператор на организиран па­
зар „ден напред“, от една страна, и търговски 
участник по глава четвърта от тези правила в 
съответствие с изискванията на оператора на 
организирания пазар „ден напред“.
Чл. 23. (1) Предмет на договора по чл. 11, 
т. 13 е задължението за отчитане, валидиране 
и изпращане на данни за измерени количества 
електрическа енергия.
(2) Договорът по ал. 1 се сключва между:
1. електроенергийния системен оператор, от 
една страна, и:
а) преносното предприятие;
б) разпределителните предприятия;
в) координатори на балансиращи групи;
2. координаторите на балансиращи групи, от 
една страна, и:
а) преносното предприятие;
б) разпределителните предприятия.
Чл. 23а. (1) Предмет на рамковия договор 
по чл. 11, т. 14 е предоставянето на мрежови 
услуги за потребители, които нямат договор 
за достъп и пренос с мрежовия оператор и са 
сключили „комбиниран договор“ с търговец на 
електрическа енергия.
(2) Рамковият договор се сключва между 
електроенергиен системен оператор/преносно 
предприятие/разпределително предприятие, 
от една страна, и търговец, сключил договор с 
потребител съгласно чл. 11, т. 10.
Раздел III
Договори за достъп и договори за пренос
Чл. 24. (1) Производителите на електрическа 
енергия, присъединени към електропреносната 
мрежа, са задължени да сключат договорите по 
чл. 11, т. 1 и 2 с електроенергийния системен 
оператор и преносното предприятие, а произво­
дителите на електрическа енергия, присъединени 
към електроразпределителната мрежа, сключват 
договорите по чл. 11, т. 3 с разпределителното 
предприятие.
(2) Договорите по чл. 11, т. 1, 5, 6 и 7 между 
електроенергийния системен оператор и произ­
водители, присъединени към електропреносната 
мрежа, могат да бъдат обединени.